Revista MUZICA Nr. 8 / 2022 


Model Schweitzer 


Nicolae Brandus 


Ne propunem, aplicând unele principii ale metodei 
transdisciplinare, să construim un model al funcţionării 
discursului muzical. Intentionam a clarifica si nuanţa dihotomia 
dintre ceea ce cântă și sună în desfășurarea acţiunii muzicale, 
în sensul ideilor dezvoltate în studiile noastre anterioare. 
Ambele ipostaze coexistă în acest proces complex de formare 
a timpului (și spaţiului) muzical și lectura acestuia urmează să 
se desfășoare în logica tertiului inclus și a echilibrului 
permanent fluctuant dintre actualizare si potentare, în sensul 
tezelor enunțate de filozoful de origine romana Stephane 
Lupasco (Ștefan Lupașcu). Acestea apar ca puncte de reper în 
constituirea metodei epistemologice transdisciplinare dezvoltate 
de acad. Basarab Nicolescu, fondatorul CIRET (Centre 
International de Recherches et Etudes Transdisciplinaires) care 
se aplică în ultimele decenii, în varii domenii ale cercetării 
ştiinţifice. 

Vom enunta pe scurt cadrul conceptual al cercetării 
noastre, invitând lectorul a se informa mai pe larg din sursele 
bibliografice citate. 


Problema iniţială care ni se pune este cum creăm un 
timp (si un spațiu) muzical prin, și uneori în pofida textului 
muzical, datorită rupturii conceptelor instituite ale jocului 

performativ. Este vorba despre ceea ce am dezvoltat in studiile 
anterioare privind taieturile dintre Nivelurile de Realitate si 
relatia existentiala de tip ontologic cu INCOMENSURABILUL 
(Vid), ambele prezente in desfasurarea performantei muzicale. 
Ambele privesc un anume tip de fiintare a discursului. Aici se 
pune si intr-un mod aparte problema dihotomiei dintre ceea ce 
canta si suna in performanta muzicala. Desprinsa din context si 
formulata ca obiect de investigatie teoretica, problema se 
amplifică pas cu pas. În ce zonă a comunicării muzicale 
descoperim cântarea fiintand în gestul creator de timp și spațiu 
muzical? Cum și prin ce? Observăm dificultatea problemei 
numai invocând complexitatea ordinilor active în configurarea 
enunțului muzical, în mod remarcabil studiate de fizicianul 
David Bohm. Plasarea enuntului muzical fie într-o zonă (Nivel) 
de Realitate, fie într-o ipostază ontologică ireductibilă (unicitate 
creativă) cere un plus de reflecţie în ce privește citirea și 
interpretarea acţiunii muzicale. Ce și cum suscită cântarea în 
desfășurarea fenomenului muzical și stabilește dihotomia dintre 
secvenţe muzicale care cântă sau nu, adică sună pur şi simplu 
și se constituie în impulsuri sonore neutre? Este întru totul 
evident că avem de a face cu tipuri diferite de solicitare a 
interioritatii producătorului și receptorului faptului artistic. Si 
problema devine și mai complicată (și mai ciudată) dacă 
observăm întrucât ORICE sintagmă (muzicală) poate fi o zonă 
de cântare sau nu. Este poate misterul cel mai tulburător al 
domeniului, care ar putea pune între paranteze tot ceea ce se 
leagă de sunet și opera muzicală. Ce este CÂNTAREA? 
Oricum ne-am pune problema, este o experienţă imediată unică 
și intraductibilă. Direct legată de gestul comunicării (artistice). Și 
nu numai, deoarece se referă la tot ceea ce tine de 
interioritatea comunicării intersubiective, total deschisă in 
configurarea gestului. Drept care ar trebui să distingem din 
holograma actului comunicării unele ordini semnificative 
subiectului nostru în vederea înțelegerii procesului de fiintare a 
cântării de la caz la caz. Se știe că analiza muzicală nu este de 
tipul întreg — parte, ci privește un amalgam de situații 
ireductibile. Din punctul de vedere al înțelegerii fenomenului 

conunicarii muzicale, datele oferite de studierea la acelasi nivel 
— unidimensional — al textelor muzicale sunt calpe si primitive 
(vezi asertiunea prof. Alexandru Pascanu privind diferenta 
dintre analiza si autopsie!). Alcătuirea unei altfel de ordini în 
această stare (dinamică) de lucruri privind fenomenul si 
comunicarea muzicală necesită o logică specială în abordare, 
asupra căreia urmează să ne aplecăm. 

Mai mult decât orice ne este clar că în această ordine de 
lucruri analiza noastră se va aplica asupra acţiunii de formare în 
timp real a discursului muzical, și anume în acea zonă vie a 
configurării gestului muzical. Este vorba despre caracterul prea 
putin studiat al fluctuatiilor interioare complexe care generează 
în mod creator timp și spaţiu muzical în actul formării operei. în 
extremis, relația dintre configuraţia textului muzical si apariţia 
cântării în discursul sonor ar putea sau nu avea o relevanţă? Și 
întrucât, deoarece observăm de obicei necorespondente clare 
între cele două planuri? În orice caz, se va pune imperios 
problema unei logici anume în abordarea acestui subiect. 

Vom discuta această problema bazându-ne pe 
cercetările lui Ștefan Lupascu privitoare la logica Tertului inclus, 
luând de bună sintagma suflului cuantic așa cum ne-o prezintă 
acad. Basarab Nicolescu. Împreună se pot constitui într-un set 
de coordonate primare definind compoziția și funcţionarea 
domeniului în vederea configurării formale a sistemului logic 
corespondent. Atât Tertul inclus cât și tensiunea dintre activare 
și potentare se înscriu în logica relaţiilor de tip cuantic între 
elementele sistemului, devenind premisele unei cercetări 
coerente din punct de vedere știintific. 

Una dintre axiomele de bază ale cercetării întreprinse se 
va referi la prezentarea obiectului (transdisciplinar, evident!) ca 
o interacţiune între contrarii. Acesta se prezintă dinamic ca un 
echilibru permanent fluctuant între starea de activare și de 
potentare. Se trece de la substantialitatea obiectului la relația 
definită de tensiunea contrariilor ce-l constitue și-l enunţă ca 
eveniment supus comunicării. Ne este clar că această tehnică 
de lucru se referă la acţiunea de formare în timp (real) a operei 
muzicale. Ea nu se citește, ci se face! Deci ce se întâmplă cu 

interpretul, persoana umana si actant direct implicat in acest 
proces? Mai este cheia acestuia in ograda muzicienilor? 

Aici intram in logica cuantica incercand a gasi criterii si 
definiţii corespunzătoare. Încercând a descoperi unde si cum 
acționează suflul cuantic in muzica... 


Va trebui să pornim de la un set de ipoteze încercând să 
stabilim o serie de corespondențe (ordini și moduri de insertie 
în procesul formării) între anume elemente muzicale configurate 
și tipuri recurente de reacție subiectivă în receptarea mesajului. 
Este vorba despre un studiu al interioritatii formative declanșate 
în procesul comunicării în timp real a operei muzicale, care este 
evident de puterea continuului. La tot ce se poate spera prin 
această abordare este evidenţierea unor tipologii de insertie 
cuantică în derularea actului configurării operei muzicale, în 
relație existenţială cu Vidul (cuantic) în sensul transdisciplinar 
pe care l-am discutat în varii texte publicate (vezi și cartea 
Antimemoria...). Ca atare, vom enunta succint aplicând logica 
Tertului inclus unele tipuri de relaţii, care se pot observa si 
studia, între polii anterior menţionaţi ai definiţiei Obiectului 
Transdisciplinar, activare și potentare, care, conform lui Stefan 
Lupaşcu, vor sta la baza oricărei sistematizări. Problema de 
fond pe care ne-o punem este în ce măsură textul muzical 
preexistent actului formării în timp real al operei muzicale este 
decisiv sau nu în ce privește jocul între activare si potentare, 
formativ al timpului muzical. Sunt aceste fluctuații, caracteristice 
și independente de orice prefigurare, creative prin esenţă și 
direct legate de timpul intersubiectiv al performanţei operei 
muzicale sau nu? 

Ca model de tip cuantic al acestei probleme, să ne 
tăiem o felie din celebra brânză cunoscută sub numele de 
svaiter și să o privim cu atenţie. Ea se compune din plinuri (cu 
brânză) și goluri (de aer) distribuite aleator pe întreaga 
suprafață. Generalizată fiind, această felie de brânză poate 
deveni un model de performanță muzicală (si nu numai, 
desigur). Observăm deci că titlul acestui studiu nu are cu nimic 
de a face cu numele marelui exeget al creaţiei muzicale a lui 

Johann Sebastian Bach, Albert Schweitzer. O felie de cascaval 
ne poate furniza cel mai intuitiv exemplu de desfășurare 
cuantică a comunicării fenomenului muzical (sic!). Este o 
problemă a cărei punere în ecuaţie se leagă ori nu de orice 
configurare de text muzical preexistent lecturii în timp real, fiind 
direct și nemijlocit legată de durată, altfel zis, de timpul muzical 
intersubiectiv al performanţei. Are acest parcurs o logică de 
insertie cuantică de evenimente, de tip ontologic, sau apare ca 
un rezultat al unei combinatorii de orice alt tip, de provenienţă 
filologică, spre a fi citit și reprodus la cerere? Acest mod de 
abordare a problemei se pretează nemijlocit unei investigații 
formale științifice în logica Tertului inclus privind fluctuatia dintre 
potentare si activare în procesul formării discursului muzical. 
Este vorba despre o deschidere în VID de tip ontogic, 
existential. Sau, poate, în felia de svaiter (în condiţii necesare si 
suficiente de formalizare...). 

În orice caz, studiul nostru va fi cel al DURATEI și al 
IMPREVIZIBILITATII (apariției) CÂNTĂRII în jocul muzical. În 
această direcţie, vom lua ca exemplu muzica lui Mozart, pe 
care o considerăm exemplară în acest sens. 

Este un aspect caracteristic binecunoscut al muzicii lui 
Mozart și anume ubicuitatea Cântării, prezente în compoziţia si 
în desfășurarea tuturor sintagmelor în jocul muzical. Din acest 
punct de vedere am putea considera limbajul muzical mozartian 
unidimensional (și, evident, nu este singurul caz oferit de istoria 
muzicii). De fapt orice sintagmă muzicală poate cânta sau pur şi 
simplu suna. Cum? În directă si nemijlocită relație cu timpul 
intersubiectiv și cel al zonelor punte din discursul muzical 
beethovenian, discutate în studiile noastre anterioare, cele care 
introduc nemijlocit, de la nivelul textului, această dihotomie 
funcţională. Este o chestiune privind interioritatea si 
personalizarea în durată a enuntului muzical, cam tot ce se 
leagă de suflul cuantic, referindu-ne la transdisciplinaritate. Ca 
atare, modelul cuantic propune o abordare ontologică a 
problemei în VID. lar un studiu astfel orientat al problemei 
presupune formalizarea relației potentare — actualizare în orice 
context bine definit al unor situații posibile. În logica Tertului 

inclus, modelul devine analizabil, comunicabil, reproductibil si 
aplicabil orcărei situaţii concrete. Impulsurile hotărâtoare în 
spaţiul real în ce privește desfășurarea performanţei privesc 
direct prestaţia creativă a actantilor, iar modelul svaiter se 
desfășoară coerent în timp conform logicii cuantice. Este vorba 
despre o transgresie formalizată de la real la posibil, citită în 
logica Tertului inclus, direct operantă în apariția Cântării în 
performanța muzicală. 


Sa ne întrebăm din nou, ce determină apariţia Cântării 
în performanţa operei muzicale și, de fapt, ce este Cântarea în 
performarea unui fragment al unei opere muzicale, care-l 
deosebeşte de enunţul pur sonor al altora? Grea dilemă!... 
Evident, este vorba despre încărcătura psihică a prestatiei 
actantului (actantilor) dar putem ușor aluneca din nou în lumea 
metaforei și a infinitei interpretări posibile, adică în domeniul 
complexităţii, învârtindu-ne în deplină libertate poetică tot în 
jurul cozii... Sau vom apela la o componentă esenţială a 
comunicării operei muzicale și anume la aspectul telepatic al 
acesteia, fundamental oricărei comunicări intersubiective. Am 
afirmat în repetate rânduri, că în comunicarea muzicală 
distingem ponderabile și imponderabile și un exemplu edificator 
ni-l poate oferi timbralitatea pianului. 

Se știe că acţiunea interpretului în producerea sunetului 
la pianul clasic este strict limitată de mecanismul construcției 
instrumentului format din lemn, pâslă, metale, etc. Manipularea 
fizică a acestora în vederea producerii sunetului se realizează 
prin activarea mecanismului claviaturii și prin jocul complex 
nuantat al pedalelor, care constituie o arta în sine. Un set 
important de bune deprinderi privind calitatea enuntului sonor 
sunt studiate si asimilate in scoala, si performanţa artistică 
emergentă acestora se produce în mod creativ în durata 
procesului de formare a timpului și spatiului muzical. Cântarea 
apare în timpul performanţei într-o desfășurare de tip cuantic, 
conform modelului svaiter de mai sus. Ea este total 
independentă de lungimea (în timp fizic) a desfășurării ei, fiind 

capabila a se afirma in secvente de orice dimensiune, de la un 
simplu atac (sunet sau tacere) la secvente ample. 

Sa ne referim la imaginea artistica a sunetului pianului. 

Ea nu se poate actualiza in afara preconceptiei sale 
mentale, ca act de voinţă formativ global în totalitatea 
componentelor gestului care se petrece in enunt. Este un 
mister al feliei de cascaval, dar a cărei logică se poate studia la 
nivel formal. Altceva, în afara comportamentului fizic, mecanic, 
gestual, generează sunetul artistic al pianului, și anume 
prefigurarea sa mentală în procesul de enunţ. Sunetul artistic al 
pianului nu se formează pe claviatură și pe mecanica pedalelor, 
ci răsare din întregul instrument, configurat înainte (sau într-o 
stranie relație de concomitenta) de a apărea în spaţiul acustic 
de execuţie, ca un act de voinţă cuprinzător, unic. Mesajul 
artistic al sunetului pianului se configurează în conștiința 
interpretului și se comunică telepatic în derularea timpului 
musical, în strictă dependenţă de fluctuațiile interne ale 
potentarii și activării ce se petrec în zona existenţială a fiintarii 
acestui discurs. Ca atare, orice apariţie poate fi descrisă și 
studiată numai post factum. Procesul formării întregului mesaj 
urmează logica tertului inclus, în vederea unei abordări 
teoretice coerente sub aspect epistemologic. 

Este evident faptul că, în vederea prezentării și studierii 
transdisciplinare a principiilor puse în joc, este necesară 
crearea unui model formal adecvat, care să fie direct relevant 
configurării logice a fiecărui domeniu implicat în relaţie cu 
întregul. Nu ne propunem aceasta, fiind vorba despre un alt 
nivel al cercetării care depășește această expunere de principii 
și necesită o pregătire tehnică specială. 


Fie si în sensul lui Mallarmé, si anume: ne fut ce que 
pour vous en donner l'idée, vom încheia cele de mai sus. 

SUMMARY 


Nicolae Brandus 


Schweitzer Model 


The following topics are covered in the study: 

1. The quantum model of the emergence of SINGING’ in 
musical performance. 

2. The random correspondence between the structure of the 
musical text defined valorically in zones of musical interest and 
zones - bridge and the fluctuations between activation and 
potentiation in the utterance of sound (gestural) syntagms that 
sing or not in this process in autonomous creative unfolding 
directly resulting from the global psychic load of the acting 
person in time. 

3. Musical communication consists of ponderables and 
imponderables, the latter being transmitted telepathically. 

4. The areas of singing can subtend dimensions of any extent in 
the utterance, from the simple sonorous or gestural attack to 
broad sequences. 


1 In Romanian exist a single term for the vocal and instrumental 
music, a canta, impossible to be translated in other languages, and a 
lot of remarks come from this matter of facts. The Romanian term 
CANTARE could have a better translation in German as Urgesang. In 
English a translation could be the fundamental Singing. Both 
translations are approximative and don’t express the real meaning of 
the Romanian term CANTARE and the ontology of its content. 

